*Poziv na dodjelu bespovratnih financijskih sredstava*

**C2.3. R4-I2 Izgradnja pasivne elektroničke komunikacijske infrastrukture**

**OBRAZAC 2.**

**IZJAVA PRIJAVITELJA[[1]](#footnote-1)**

Ja < *umetnuti ime/naziv, adresa, OIB* >, kao osoba ovlaštena za zastupanje Prijavitelja osobno i u ime Prijavitelja < *umetnuti ime/naziv, adresa, OIB –* dalje u tekstu: Prijavitelj potvrđujem da su podaci sadržani u dokumentaciji projektnog prijedloga ***C2.3. R4-I2 Izgradnja pasivne elektroničke komunikacijske infrastrukture*** u postupku dodjele bespovratnih financijskih sredstava **„C2.3. R4-I2 Izgradnja pasivne elektroničke komunikacijske infrastrukture“ (referentne oznake NPOO.C2.3.R4-I2.01)**, **istiniti i točni**.

Poštujući **načelo izbjegavanja dvostrukog financiranja**, osobno/osobno i u ime Prijavitelja potvrđujem da predloženi prihvatljivi troškovi nisu prethodno (su)financirani bespovratnim financijskim sredstvima, niti da će isti troškovi, neovisno o okolnostima, biti dvaput financirani iz proračuna Unije.

Navedeno znači i da trošak prijavljen u zahtjevu za nadoknadu sredstava u okviru operacije koja se financira iz Nacionalnog plana za oporavak i otpornost nije prijavljen za potporu iz drugog fonda ili instrumenta Unije ili za potporu istog fonda u okviru drugog programa. Također, primam na znanje činjenicu, razumijem i potvrđujem da trošak koji je financiran iz nacionalnih javnih izvora ne može biti/nije financiran iz proračuna Unije i obrnuto.

Potpisom ove Izjave osobno/osobno i u ime Prijavitelja potvrđujem da su na strani Prijavitelja **ispunjeni preduvjeti za sudjelovanje u postupku dodjele bespovratnih financijskih sredstava**, odnosno da se ja kao Prijavitelj, kao niti dolje navedene osobe **ne nalaze niti u jednoj od situacija**:

* da Prijavitelj podliježe neizvršenom nalogu za povrat sredstava na temelju prethodne odluke Komisije kojom se potpora što ju je dodijelila država članica ocjenjuje nezakonitom i nespojivom s unutarnjim tržištem, u skladu s odredbom članka 1.točke 4. (a) Uredbe (EU) br. 651/2014
* da je Prijavitelj u teškoćama kako je definirano u članku 2. točki 18. Uredbe (EU) br. 651/2014
* da je protiv Prijavitelja ili osobe koja je ovlaštena po zakonu za zastupanje prijavitelja (osobe koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) izrečena pravomoćna osuđujuća presuda za bilo koje od sljedećih kaznenih djela odnosno za odgovarajuća kaznena djela prema propisima države sjedišta ili države čiji je državljanin osoba ovlaštena po zakonu za njihovo zastupanje:
* sudjelovanje u zločinačkoj organizaciji, na temelju članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) iz Kaznenog zakona (NN, br. 125/11, 144/12, 56/15, 61/15, 101/17, 118/18, 126/19), članka 333. (udruživanje za počinjenje kaznenih djela) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)
* terorizam ili kaznena djela povezana s terorističkim aktivnostima, na temelju članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam), članka 101.a (putovanje u svrhu terorizma) i članka 102. (terorističko udruženje) Kaznenog zakona (NN, br. 125/11, 144/12, 56/15, 61/15, 101/17, 118/18, 126/19) i članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)
* pranje novca ili financiranje terorizma, na temelju članka 98. (financiranje terorizma) i članka 265. (pranje novca) Kaznenog zakona (NN 125/2011, 144/2012, 56/2015, 61/2015, 101/2017, 118/2018, 126/19) i članka 279. (pranje novca) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)
* dječji rad ili druge oblike trgovanja ljudima, na temelju članka 106. (trgovanje ljudima) Kaznenog zakona (NN, br. 125/11, 144/12, 56/15, 61/15, 101/17, 118/18, 126/19) i članka 175. (trgovanje ljudima i ropstvo) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)
* korupciju, na temelju članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona (NN, br. 125/11, 144/12, 56/15, 61/15, 101/17, 118/18, 126/19) i članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)
* prijevaru, na temelju članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona (NN, br. 125/11, 144/12, 56/15, 61/15, 101/17, 118/18, 126/19) i članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)
* da je Prijavitelju utvrđeno **teško kršenje ugovora[[2]](#footnote-2) zbog neispunjavanja obveza iz ugovora o dodjeli bespovratnih financijskih sredstva** koji je potpisan nakon provedbe drugog postupka dodjele bespovratnih financijskih sredstava postupka (su)financiranog sredstvima Unije
* da je Prijavitelj ili osobe ovlaštene po zakonu za zastupanje proglašen krivim zbog teškog profesionalnog propusta
* da je Prijavitelj u **sukobu interesa**[[3]](#footnote-3) u predmetnom postupku dodjele bespovratnih financijskih sredstava
* da Prijavitelj nije izvršio povrat sredstava prema odluci nadležnog tijela odgovornog za provedbu Nacionalnog plana oporavka i otpornosti, računajući od:
* zaprimanja rješenja Upravljačkog tijela kojim se odbija prigovor korisnika na Odluku o nepravilnosti kojom je utvrđen povrat sredstava, ili
* od proteka roka za povrat sredstava na temelju raskida ugovora o dodjeli bespovratnih po bilo kojoj osnovi, ili
* od proteka roka za povrat sredstava na temelju obavijesti o obvezi povrata predujma
* zakašnjenja uplate dospjelog obroka (u slučaju odobrenog obročnog plaćanja po osnovi obveze povrata ESI sredstava).
* da nije ispunjena obveza isplate **plaća** zaposlenicima, **plaćanja doprinosa za financiranje obveznih osiguranja** (osobito zdravstveno ili mirovinsko) ili plaćanja **poreza** u skladu s propisima Republike Hrvatske kao države u kojoj je osnovan Prijavitelj i u kojoj će se provoditi ugovor o dodjeli bespovratnih financijskih sredstava i u skladu s propisima države poslovnog nastana Prijavitelja (ako oni nemaju poslovni nastan u Republici Hrvatskoj). U pogledu ove točke, smatra se prihvatljivim da Prijavitelj nije udovoljio spomenutim obvezama, ako mu, sukladno posebnom propisu, plaćanje tih obveza nije dopušteno ili mu je odobrena odgoda plaćanja
* da je Prijavitelj u postupku prisilnog povrata sredstava
* da Prijavitelj ne udovoljava obvezama u skladu s odobrenom obročnom otplatom duga

Osobno i u ime Prijavitelja potvrđujem da:

* ću osigurati učinkovitu uporabu sredstava u skladu s načelima ekonomičnosti, učinkovitosti i djelotvornosti te da imam stabilne i dostatne izvore financiranja,
* operacija ne uključuje aktivnosti koje su bile dio operacije koja je, ili je trebala biti, podložna postupku povrata sredstava,
* je operacija u skladu s nacionalnim propisima i propisima EU, uvažavajući pravila o državnim potporama/potporama male vrijednosti te druga pravila i zahtjeve primjenjive na predmetnu dodjelu
* je operacija u skladu s nacionalnim propisima i propisima EU vezanim uz zaštitu okoliša
* operacija u trenutku podnošenja projektnog prijedloga nije fizički niti financijski završena
* se operacija, opisana u projektnom prijedlogu, ne bi mogla provesti bez potpore iz Mehanizma za oporavak i otpornost (prijavitelj nema osigurana sredstva za provedbu projekta na način, u opsegu i vremenskom okviru kako je opisano u projektnom prijedlogu, odnosno potporom iz Mehanizma za oporavak i otpornost osigurava se dodana vrijednost, bilo u opsegu ili kvaliteti aktivnosti, ili u pogledu vremena potrebnog za ostvarenje cilja/ciljeva projekta)
* Operacija poštuje načelo nekumulativnosti, odnosno ne predstavlja dvostruko financiranje - prihvatljivi izdaci nisu prethodno (su)financirani bespovratnim financijskim sredstvima iz bilo kojeg javnog izvora (uključujući iz Europske unije) niti će isti biti više od jednom (su)financirani nakon potencijalno uspješnog okončanja dvaju ili više postupaka dodjele bespovratnih financijskih sredstava
* aktivnosti operacije se provode u razdoblju od 01. rujna 2021. godine do 30. lipnja 2026. godine
* operacija je u skladu s horizontalnim politikama Europske unije o održivome razvoju, ravnopravnosti spolova i nediskriminaciji, tj. operacija mora doprinositi ovim politikama ili barem biti neutralna u odnosu na njih
* je operacija u skladu s Uredbom Vijeća (EZ) br. 2021/241 od 12. veljače 2021. o uspostavi Mehanizma za oporavak i otpornost i ciljevima Poziva,
* je operacija u skladu s odredbama svih relevantnih nacionalnih zakonodavnih akata, te u skladu sa specifičnim pravilima i zahtjevima primjenjivima na ovaj Poziv,
* je operacija u skladu s drugim relevantnim politikama Unije,
* projektni prijedlog sadrži obvezu Prijavitelja za osiguranje trajnosti operacije na način da se neposredni učinci i rezultati ulaganja ostvareni provedbom projekta očuvaju i koriste pod uvjetima pod kojima su odobreni,
* je operacija spremna za početak provedbe aktivnosti operacije i njihov završetak u skladu s planom aktivnosti navedenim u Prijavnom obrascu i zadanim vremenskim okvirima za provedbu operacije,
* će Prijavitelj osigurati sredstva za financiranje ukupnih neprihvatljivih troškova projektnog prijedloga iz vlastitih sredstava ili osiguravanjem financiranja na drugi način (sredstvima koja ne predstavljaju sredstva iz bilo kojeg javnog izvora, uključujući sredstva Unije),

**Pod materijalnom i kaznenom odgovornošću**, u svoje ime i u ime Prijavitelja potvrđujem da sam kao Prijavitelj, odnosno kao osoba po zakonu ovlaštena za zastupanje Prijavitelja svjestan i prihvaćam da će se **u slučaju davanja neistinitih, netočnih i lažnih izjava** ili **lažnih podataka** primijeniti odgovarajuće mjere.

U *< umetnuti mjesto >*, dana *< umetnuti datum >*

Prijavitelj:

*<naziv Prijavitelja ili umetnuti, ako je primjenjivo, ime i prezime osobe po zakonu ovlaštena za zastupanje Prijavitelja >*

Funkcija: *< umetnuti >*

Potpis M.P.

*< umetnuti >*

1. Prijavitelj i partner, kao potencijalni korisnici u postupku dodjele, potpisuju Izjavu prilikom podnošenja projektnog prijedloga. [↑](#footnote-ref-1)
2. Teško kršenje ugovora je kršenje ugovora u pogledu kojeg je nadležno tijelo izvršilo jednostrani raskid sukladno ugovoru o dodjeli bespovratnih financijskih sredstava, te je zatražen povrat cjelokupnog iznosa dodijeljenih sredstava, a radi se o sredstvima čiji povrat je po navedenoj osnovi zatražen u odnosu na bilo koji postupak dodjele bespovratnih financijskih sredstava iz bilo kojeg fonda EU. [↑](#footnote-ref-2)
3. Općenito, radi se o situaciji u kojoj se dolazi u priliku svojom odlukom ili drugim djelovanjem pogodovati sebi ili sebi bliskim osobama, društvenim skupinama i organizacijama. Sukob interesa razmatra se i kroz članak 61. Uredbe (EU) br. 2018/1046. [↑](#footnote-ref-3)